Զոմբիլենդ. ստուգողական կրակոց

«Զոմբիլենդ. ստուգողական կրակոց» (անգլ.՝ Zombieland: Double Tap), ռեժիսոր Ռուբեն Ֆլեյշերի «Բարի գալուստ Զոմբիլենդ» կատակերգական սարսափ ֆիլմի շարունակությունը։ ԱՄՆ-ում ֆիլմը թողարկվել է 2019 թվականի հոկտեմբերի 18-ին։


== Սյուժե ==
Առաջին ֆիլմի իրադարձություններից տասը տարի անց Թալահասին, Կոլումբուսը, Ուչիտան և Լիթլ-Ռոքը բնակվում են Վաշինգտոնի Սպիտակ տանը։ Չնայած Կոլումբուսը և Ուիչիտան վերջին տարիներին միասին էին ապրում, Կոլումբուսը, այնուամենայնիվ, որոշում է աղջկան առաջարկություն անել։
Հենց այդ գիշեր Ուիչիտան և Լիթլ-Ռոքը լքում են Սպիտակ տունը և մեկնում անհայտ ուղղությամբ։ Ուիչիտան կարծում էր, որ զոմբիների աշխարհում ապրելով չի կարելի որևէ մեկի հետ կապնվել։ Լիթլ Ռոքն իր հերթին դժգոհ էր Թալահասիից, քանի որ վերջինս իրեն պահում էր որպես հայր։
Մեկ ամիս անց, հետազոտելով առևտրի կենտրոնը, Կոլումբուսը հանդիպում է Մեդիսոն անունով մի աղջկա, որը պաշտպանվում էր զոմբիներից սառնարանում թաքնվելով։ Նույն օրը Սպիտակ տուն է վերադառնում Ուիչիտան։ Նա պատմում է, որ Լիթլ-Ռոքը փախել է մի խաղաղասեր երաժշտի հետ։
Բոլորը՝ այդ թվում նաև Մեդիսոնը, ուղևորվում են Լիթլ-Ռոքին որոնելու։ Անտառում նրանք ստիպված են լինում լքել Մեդիսոնին, քանի որ նա սկսում է վերածվել զոմբիի։
Ժամանելով նշանակման վայր՝ պարզվում է, որ Գրեյսլենդից մնացել են միայն այրված մնացորդներ։ Սակայն մոտակայքում գտնվում է բնակելի հյուրանոց, զարդարված որպես Էլվիսի թանգարան։ Այս վայրը ղեկավարում է Նևադա անունով մի կին։ Նա հայտնում է, որ Լիթլ-Ռոքն ու երաժիշտը ուղևորվել են դեպի հիպիների բնակավայր՝ «Բաբելոն»։ Առավոտյան ընկերները ծանոթանում են Ալբուկերկի և Ֆլագստաֆի հետ։ Զոմբիները բավականին արագ կծում են այդ երկուսին և Թալահասին և Կոլումբուսը արագ ազատվում են նրանցից։
«Բաբելոն»-ի ճանապարհին, խումբը նորից հանդիպում է Մեդիսոնին։ Պարզվում է, որ աղջիկն ուղղակի ալերգիկ է և չի վերածվում զոմբիի։ Թիմը ժամանում է «Բաբելոն», որտեղ գտնում է Լիթլ Ռոքին։ Սակայն աղջիկը չի պատրաստվում հեռանալ։ Ոիչիտան որոշում է մնալ քրոջ հետ։ Հեռանում է միայն Թալահասին, ով նախըմտրում կյանքը անցկացնել ճանապարհներին։ Սակայն ճանապարհին Թալահասին անսպասելիորեն հանդիպում է զոմբիների մի ամբոխի, որոնք շարժվում են դեպի «Բաբելոն»։ Տղամարդը ստիպված վերադառնում է։
Պաշտպանության հետ կապված խնդիրը կայանում է նրանում, որ կոմունայում ոչ մի զենք չկա։ Խումբը որոշում է պայթեցնել կոմունան, սակայն դա չի օգնում։ Ի վերջո, տարածք է ներխուժում Նևադան, ով որոշ չափով ճնշում է զոմբիներին։ Թելահասին բարձրանում է տանիք իր հետևից տանելով զոմբիներին և խորամանկության դիմելով, նրանց բոլոին նետում է տանիքից։ Երբ ամեն ինչ ավարտվում է, Ոիչիտան համաձայնում է ամուսնանալ Կոլումբուսի հետ։ Թելահասին, Կոլումբուսը, Ուիչիտան, Լիթլ-Ռոքը և Նևադան Էլվիսի  վարդագույն կադիլլակով ուղևորվում են ճանապարհորդության։


== Արտադրություն ==


=== Մշակում ===
«Բարի գալուստ Զոմբիլենդ» ֆիլմի հաջողության ալիքի վրա հեղինակներ Փոլ Վերնիքը և Րեթ Րիզը ծրագրել էին բազմաթիվ ծրագրեր, որոնք նրանք ցանկանում էին օգտագործել սիքվելում։ Վերնիքը հայտնել էր, որ սիքվելի համար մտադիր է վերադարձնել Ջեսսի Այզենբերգին, Էմմա Սթոունին և Էբիգեյլ Բրեսլինին։ Բացի այդ, հեղինակները ցանկանում էին կատակերգությունը վերածել ամուր ֆրանշիզայի։ Դրա համար նրանք նկարահանել էին համանուն հեռուստասերիալի պիլոտային թողարկում, որում նկարահանվել էին այլ դերասաններ։ Այն թողարկվել է 2013 թվականի ապրիլին Lovefilm-ում և Amazon Video-ում։
Ռիզը և Վերնիքը չէին ցանկանում բացահայտել «Բարի գալուստ Զոմբիլենդ» ֆիլմի ոչ մի կետ։ Նրանք չէին պատրաստվում անմիջապես նկարահանել շարունակությունը, քանի որ երկուսն էլ ակտիվորեն մասնակցում են այլ նախագծերի. Դերասանական կազմը և ռեժիսորը պատրաստ էին վերադառնալ և խանդավառությամբ էին վերաբերվում ֆիլմի շարունակությունը 3D ֆորմատով ցուցադրելու գաղափարին  ։ 2010 թվականի փետրվարին Վուդի Հարելսոնը և Ջեսսի Այզենբերգը հաստատեցին իրենց վերադարձը երկրորդ ֆիլմ։ 2010 թվականին Ֆլեյշերը հայտարարեց, որ գրում է սցենարը և նրանք սկսել են նոր աստղեր փնտրել։
2011 թվականի հուլիսին Ջեսսի Այզենբերգն հայտարարեց, որ չի հասկանում, թե ինչ է կատարվում, սակայն հեղինակներն աշխատում են «Բարի գալուստ Զոմբիլենդ 2»-ի սցենարի վրա։ Վուդի Հարելսոնն ասում էր, որ ինքը նույնպես չէր համարձակվում վերադառնալ։
2017 թվականի մարտին պարզվեց, որ «Բարի գալուստ Զոմբիլենդ 2»-ի սցենարն ավարտված է։ 2018 թվականի մայիսին Վուդի Հարելսոնը հաստատեց, որ «Բարի գալուստ Zombiland 2» ֆիլմը կնկարահանվի։


=== Նախնական պատրաստում ===
2018 թվականի նոյեմբերին Զոյի Դոյչը և Էվան Ջոգիան միացան դերասանական կազմին, իսկ 2019 թվականի հունվարին ֆիլմի դերասանական կազմին միացավ Ռոզարիո Դոուսոնը։ Թոմաս Միդլդիթչը և Լյուկ Ուիլսոնը նույնպես միացել են դերասանական կազմին փետրվարին։


=== Նկարահանումներ ===
Ֆիլմի նկարահանումները սկսվել են 2019 թվականի հունվարի 21-ին Ատլանտայում և ավարտվել են 2019 թվականի մարտի 15-ին։


== Մարքեթինգ ==
2019 թվականի հուլիսի 25-ին Sony Pictures-ը իր Youtube ալիքում հրապարակել է «Բարի գալուստ Զոմբիլենդ» ֆիլմի երկրորդ մասի առաջին թրեյլերը։


== Վարձույթ ==
Սկզբում ֆիլմի թողարկումը նախատեսված էր 2019 թվականի հոկտեմբերի 11-ին, սակայն ավելի ուշ այն հետաձգվեց մինչև հոկտեմբերի 18-ը։


== Խաղեր ==
Ֆիլմի հիման վրա թողարկվել է համանուն բջջային խաղ։


== Ծանոթագրություններ ==